**Tárgy**: Beszámoló a Kábítószerügyi Egyeztető Fórum 2017. évi tevékenységéről

 **Melléklet:** Beszámoló a KEF 2017. évi tevékenységéről

**Tisztelt Képviselő testület!**

Pesterzsébet Önkormányzatának Képviselő-testülete a 060/2016. (III. 10.) Ök. sz. határozatával létrehozta a Kábítószerügyi Egyeztető Fórumot (továbbiakban: KEF).

A KEF egyik legfontosabb feladata volt egy helyi - kerületi - stratégia megalkotása, mely a KEF munkájába bevont kerületi Rendőrkapitányság, az Önkormányzat kerületi intézményei, egyházak és civil szervezetek szakembereinek segítségével, a Nemzeti Drogellenes Stratégia 2013-2020 iránymutatásait figyelembe véve készült el és amelyet a Képviselő-testület a 176/2017. (VII.06.) Ök. sz. határozattal fogadott el.

A Kábítószerügyi Egyeztető Fórum elnöke elkészítette a KEF tevékenységéről szóló 2017. évi beszámolót, melyet a 2018. március 23. napján megtartott KEF elnökségi ülésen a Képviselő-testület delegált tagjai elfogadtak. A Beszámoló a jelen előterjesztés mellékletét képezi.

Fentiekre tekintettel kérem a Tisztelt Képviselő-testületet, hogy Pesterzsébet Önkormányzatának Kábítószerügyi Egyeztető Fórumának 2017. évi munkájáról szóló beszámolóját - a melléklet szerint - jóváhagyni szíveskedjék.

**Határozati javaslat:**

Pesterzsébet Önkormányzatának Képviselő-testülete úgy dönt, hogy:

a melléklet szerint jóváhagyja Pesterzsébet Önkormányzatának Kábítószerügyi Egyeztető Fórumának 2017. évi tevékenységéről szóló beszámolót.

Felelős: Szabados Ákos polgármester

Határidő: adott

A határozat elfogadása *egyszerű szótöbbséget* igényel.

Az előterjesztést tárgyalja: Egészségügyi és Sportbizottság

 Oktatási, Kulturális, Ifjúsági és Informatikai Bizottság

 Szociális Bizottság

 Jogi, Igazgatási és Közbiztonsági Bizottság

Az előterjesztést készítette: Schmidtné Buda Andrea KESZO osztályvezető

 Farkas János KESZO ifjúsági referens

**Budapest, 2018. április 26.**

**Szabados Ákos**

 polgármester